Fins al maig del 2018 ja han estat dues les obres de millora i manteniment del ferms que s'han dut a terme seguint els objectius del Pla sectorial de ferms sostenibles (endavant PSFS): la millora del ferm de la TP-7013 del PK 0+000 al 15+3000 (Alforja-la Selva del Camp) i el reforç del ferm de la B-224, entre Vallbona d'Anoia i Piera, amb mescles semicalentes.
Com a element innovador, i de manera addicional a la utilització de nous ferms, es preveu la realització en una única operació de les tasques d'enginyeria per a la redacció del projecte constructiu i del document d'avaluació del cicle de vida i l'execució de les obres.
El PSFS elaborat pel Departament de Territori i Sostenibilitat és el conjunt d'actuacions per promoure la incorporació de nous materials i noves tecnologies sostenibles en el disseny, en la producció, en la construcció i en el manteniment de ferms per a carreteres de la Generalitat de Catalunya.
En aquest context, el projecte de la TP-7013, en què s'utilitzaran mescles bituminoses a menys temperatura que les mescles bituminoses convencionals, contribuirà concretament als objectius del PSFS següents:
Des d'un punt de vista quantitatiu, s'espera una reducció de la petjada de carboni (estimada en un 10%) per m 3 de mescla bituminosa posada en l'obra en relació amb les mescles bituminoses en calent convencionals.
Des d'un punt de vista qualitatiu, l'execució d'una operació que comporti la redacció del projecte i l'obra de manera unificada permetrà el desenvolupament i la consolidació dels procediments de participació de les parts implicades amb l'objectiu d'assolir un alt compromís de tots els agents que possibiliti:
El PSFS té la vocació d'un màxim aprofitament dels resultats que s'obtinguin en les operacions que resultin reeixides, de manera que es planteja la seva transferibilitat amb els objectius funcionals següents:
Tot el procés administratiu de l'operació es realitza amb mitjans propis adscrits als corresponents serveis del Departament, ja que es disposa d'una plataforma pública de contractació, de lliure accés, que permet transmetre i compartir tota la informació rellevant del procés administratiu així com la publicació de les respostes a les preguntes formulades per les persones interessades.
Així doncs, es convocarà una consulta oberta al mercat que pugui focalitzar l'operació en aquelles solucions innovadores que gaudeixen de més experiència, coneixement i tecnificació en les empreses potencialment oferents.
El contracte es configura amb la licitació conjunta de redacció del projecte constructiu i execució de l'obra, mitjançant el sistema obert, que permet la màxima participació de les empreses del sector i, alhora, condueix a una major implicació de l'empresa en el producte resultant, atesa la seva autoria del disseny previ, factor que és especialment crític en el cas de solucions innovadores.
Concretament, es desenvolupen i s'apliquen a l'operació uns plecs de condicions especialment adaptats a actuacions innovadores, no només per abordar la realització conjunta de projecte i obra, sinó també per preveure un model de relació de l'administració conjunta de projecte i obra.
I, mitjançant això, per preveure un model de relació de l'Administració amb l'empresa adjudicatària del contracte que afavoreix la seva participació i la seva implicació en el procés de presa de decisions.
Finalment, per adoptar uns criteris d'avaluació de les ofertes presentades que són majoritàriament objectivables.
Redactat per: Antoni Hereu i Marga Torre
Difusió d'informació i comunicació de plans i projectes i d'altres actuacions del departament, Nova tecnologia d'explotació, Eficiència constructiva, Nous materials i sistemes auxiliars i Mecanismes de transferència del coneixement de la recerca i la innovació